Et samlet Byråd i Hjørring Kommune har torsdag indgået et budgetforlig, som sikrer et uændret serviceniveau i 2022 og ydermere fortsatte investeringer i udvikling. Det vækker glæde hos borgmesteren i Hjørring Kommune, Arne Boelt (S). - Det er et godt budgetforlig, som fastholder servicen på det samme niveau. Vi har ikke kunnet løfte servicen, men vi har sluppet for at skære ned, så det er rigtig godt, siger han. Per Møller (K), der er viceborgmester i Hjørring Kommune, er ligeledes tilfreds med aftalen. - 80 til 90 procent af det her kunne vi allesammen godt blive enige om og stå på mål for, siger han. Også plads til investeringer Derudover bliver der tilført flere penge til det specialiserede socialområde. Det betyder blandt andet, at voksen-handicap-området bliver tilført 16,7 millioner kroner. Samtidig indeholder budgettet også investeringer i fortsat udvikling af kommunen for at gøre den attraktiv at bo i, arbejde i. Det er der også behov for. Lige nu er der ifølge Arne Boelt nemlig for mange, der flytter fra kommunen. - Af den grund er det vitalt, at vi investerer i nogle områder, således vi kan blive mere attraktive for familier, fatslår han. Video: Hør de to politikeres reaktion på aftalen: Bliv klogere på budgetforliget ved at klikke HER

Referat:
Et samlet byråd i Hjørring Kommune er blevet enige om næste års budget.